PATVIRTINTA

Šiaulių Didždvario gimnazijos

direktoriaus 2017-02-02

įsakymu Nr. V-17a

**ŠIAULIŲ DIDŽDVARIO GIMNAZIJOS VALYTOJO PAREIGYBĖS**

**APRAŠYMAS Nr.**

**I SKYRIUS**

1. **Pareigų pavadinimas:** Šiaulių Didždvario gimnazijos valytojas.

2. **Pareigybės grupė:** Šiaulių Didždvario gimnazijos nekvalifikuotų darbuotojų grupė.

3. **Pareigybės lygis:** D.

4. **Pareigybės paskirtis:** Palaikyti pavyzdingą tvarką ir švarą įstaigos patalpose.

5. **Pareigybės pavaldumas:** valytojas pavaldus ūkio dalies vedėjui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Valytojas turi žinoti ir išmanyti:

6.1. valomų patalpų tipus ir paskirtį;

6.2. pagrindinius apsaugos nuo elektros būdus;

6.3. dezinfekcijos priemonių paskirtį, jų vartojimo būdą;

6.4. kompiuterinės įrangos valymo būdus;

6.5. patalpų valymo būdus ir inventorių;

6.6. chemines valymo priemones, jų sudėtį, savybes ir naudojimo taisykles;

6.7. kovos su parazitais ir kenkėjais priemones;

6.8. darbo tvarkos taisykles;

6.9. bendravimo psichologijos, profesinės etikos ir elgesio kultūros pagrindus;

6.10. darbuotojų saugos ir sveikatos, gaisrinės saugos, apsaugos nuo elektros reikalavimus.

7. Valytojas privalo vadovautis:

7.1. vidaus darbo tvarkos taisyklėmis;

7.2. darbo sutartimi;

7.3. šiuo pareigybės aprašymu;

7.4. kitais įstaigos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8. Valytojas atlieka šias funkcijas:

8.1. palaiko pavyzdingą tvarką ir švarą bei kruopščiai valo priskirtas patalpas;

8.2. naudojasi darbo įrankiais, cheminėmis valymo priemonėmis, buitine technika;

8.3. plauna jam paskirtų patalpų grindis, sienas, koridorius, laiptines, valo ir plauna sanitarinius mazgus, nuvalo drėgnu skuduru grindų apvadus ir laiptų turėklus;

8.4. drėgnu skuduru nušluosto dulkes nuo darbo stalų, spintų, lentynų ir kitų baldų, durų ir palangių;

8.5. valo dulkes nuo kambarinių gėlių ir jas laisto;

8.6. į numatytas vietas išneša šiukšles iš šiukšliadėžių, dezinfekuoja unitazus ir kriaukles bei kitus sanitarinius mazgus;

8.7. baigus darbą patikrina patalpas, tvarkingai sustato kėdes, nepalieka užgriozdintų praėjimų, atsuktų čiaupų, patikrina, ar nėra neišjungtų elektros prietaisų, ar uždaryti langai.

**IV SKYRIUS**

**ATSAKOMYBĖ**

9. Valytojas už savo pareigų netinkamą vykdymą atsako darbo vidaus tvarkos taisyklių ir Lietuvos Respublikos įstatymų nustatyta tvarka.

10. Valytojas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria įstaigos vadovas.

\_\_\_\_\_\_\_\_\_\_\_\_\_\_\_\_\_\_\_\_\_\_